La vârsta de optsprezece ani a intrat în lotul olimpic a României după ce trei dintre cei patru membri echipei vicecampioane la Londra 2012 s-au retras. Sub conducerea lui Tiberiu Dolniceanu, echipa remaniată a cucerit medalia de bronz la prima sa competiție cu noua componență, la etapa de Cupă Mondială de la Madrid. A fost selecționat ca rezervă de antrenorul național Mihai Covaliu pentru Campionatul Mondial din 2013. La individual a fost eliminat în primul tur de belarusul Valeri Priiomka. La proba pe echipe România a trecut succesiv de Australia, Polonia și Ungaria, apoi a întâlnit Belarus în semifinală. Teodosiu a urcat pe planșa la 30–24 pentru Belarus și l-a învins 11–4 pe Aliaksei Lihaceuski, aducând avantajul pentru România, care a câștigat eventual, scorul fiind 45–44. România a pierdut cu Rusia în finală și s-a mulțumit cu argintul.